Ehdotus Euroopan parlamentin ja Neuvoston päätös Euroopan unionin solidaarisuusrahaston varojen käyttöön ottamisesta Euroopan unionin solidaarisuusrahaston rahoittamisesta 7 päivänä marraskuuta 2002 tehdyn Euroopan parlamentin, Neuvoston ja Komission välisen, talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta täydentävän toimielinten sopimuksen 3 kohdan mukaisesti /* KOM/2006/0114 lopull. */





[pic] | EUROOPAN YHTEISÖJEN KOMISSIO | Bryssel 10.3.2006 KOM(2006) 114 lopullinen Ehdotus EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöön ottamisesta Euroopan unionin solidaarisuusrahaston rahoittamisesta 7 päivänä marraskuuta 2002 tehdyn Euroopan parlamentin, neuvoston ja komission välisen, talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta täydentävän toimielinten sopimuksen 3 kohdan mukaisesti (komission esittämä) PERUSTELUT Marraskuun 7. päivänä 2002 tehdyssä toimielinten sopimuksessa[1] määrätään, että Euroopan unionin solidaarisuusrahaston varoja voidaan ottaa käyttöön joustomekanismin avulla vuosittain enintään miljardi euroa siten, että ylitetään rahoitusnäkymien otsakkeiden määrät. Edellytykset tuen saamiselle rahastosta on määritelty neuvoston asetuksessa (EY) N:o 2012/2002[2]. Bulgaria, Romania ja Itävalta ovat hakeneet rahastolta apua niitä huhti–elokuussa 2005 koetelleiden tuhoisien tulvien aiheuttamien vahinkojen korjaamista varten seuraavasti: Välittömät vahingot (euroa) | Bulgaria: toukokuun 2005 tulvat | 222 279 548 | Bulgaria: elokuun 2005 tulvat | 237 446 248 | Romania: huhti/toukokuun 2005 tulvat | 489 529 837 | Romania: heinä/elokuun 2005 tulvat | 1 049 681 003 | Itävalta: elokuun 2005 tulvat | 591 943 573 | Yht. | 2 590 880 209 | Tutkittuaan hakemukset[3] ja otettuaan huomioon sen, minkä verran tukea rahastosta voidaan enintään myöntää, sekä mahdollisuudet määrärahojen uudelleen kohdentamiseen lisävaroja edellyttävän otsakkeen sisällä komissio esittää, että EU:n solidaarisuusrahaston varoja otetaan käyttöön yhteensä 106 357 627 euroa, jotka kohdennetaan rahoitusnäkymien otsakkeeseen 3. Komissio esittää 7. marraskuuta 2002 tehdyn toimielinten sopimuksen 4 kohdan mukaisesti lisätalousarvion (LT), jonka perusteella vuoden 2006 talousarvioon voidaan ottaa tietty määrä maksusitoumus- ja maksumäärärahoja. Määrärahat jaotellaan saajamaittain. Ehdotus EUROOPAN PARLAMENTIN JA NEUVOSTON PÄÄTÖS Euroopan unionin solidaarisuusrahaston varojen käyttöön ottamisesta Euroopan unionin solidaarisuusrahaston rahoittamisesta 7 päivänä marraskuuta 2002 tehdyn Euroopan parlamentin, neuvoston ja komission välisen, talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta täydentävän toimielinten sopimuksen 3 kohdan mukaisesti EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin solidaarisuusrahaston rahoittamisesta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen, jolla täydennetään talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta[4], ja erityisesti sen 3 kohdan, ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002[5], ottavat huomioon komission ehdotuksen[6], sekä katsovat seuraavaa: (1) Euroopan unioni on perustanut Euroopan unionin solidaarisuusrahaston (jäljempänä ’rahasto’) osoittaakseen solidaarisuutta katastrofialueiden väestöä kohtaan. (2) Marraskuun 7 päivänä 2002 tehdyn toimielinten sopimuksen perusteella rahaston varoja voidaan ottaa käyttöön vuosittain enintään miljardi euroa. (3) Asetuksessa (EY) N:o 2012/2002 säädetään edellytyksistä, joiden täyttyessä rahaston varoja voidaan ottaa käyttöön. (4) Bulgaria, Romania ja Itävalta ovat esittäneet rahaston käyttöönottamiseksi hakemuksia, jotka koskevat viittä tulvakatastrofia, OVAT PÄÄTTÄNEET SEURAAVAA: 1 artikla Euroopan unionin yleiseen talousarvioon varainhoitovuodeksi 2006 otetaan käyttöön Euroopan unionin solidaarisuusrahaston varoja 106 357 627 euroa maksusitoumus- ja maksumäärärahoina. 2 artikla Tämä päätös julkaistaan Euroopan unionin virallisessa lehdessä . Tehty Brysselissä Euroopan parlamentin puolesta Neuvoston puolesta Puhemies Puheenjohtaja [1] EYVL C 283, 20.11.2002, s. 1. [2] EYVL L 311, 14.11.2002, s. 3. [3] Tiedonanto komissiolle kahdesta Bulgarian esittämästä hakemuksesta Euroopan unionin solidaarisuusrahaston tuen myöntämiseksi touko–elokuun 2005 vakavien tulvien vuoksi, ja tiedonanto komissiolle kolmesta Romanian ja Itävallan esittämästä hakemuksesta Euroopan unionin solidaarisuusrahaston tuen myöntämiseksi huhti–toukokuun ja heinä–elokuun 2005 vakavien tulvien vuoksi; tiedonannoissa esitetään komission analyysi hakemuksista. [4] EYVL C 172, 18.6.1999, s. 1. [5] EYVL 311, 14.11.2002, s. 3. [6] EUVL C […], […], s. […].